[{"text_idx": "#000000", "text": "Galw i fywiogi Senedd 'ddiflas'"}, {"text_idx": "#000003", "text": "Wrth rannu ei argraffiadau o'i dymor cyntaf yn y Cynulliad mewn erthygl i'r Sefydliad Materion Cymreig, dywedodd fod y siambr yn debycach i swyddfa na chanolbwynt democratiaeth Cymru."}, {"text_idx": "#000004", "text": "Esboniodd yr Aelod Plaid Cymru ei fod yn clywed cwynion rheoliad fod y cynulliad yn \"ddiflas\"."}, {"text_idx": "#000005", "text": "\"Dyw pobl ddim yn dilyn beth sy'n digwydd achos bod tro maen nhw'n dod i wylio, maen nhw'n gweld fod y trafodion yn rhy ddiflas."}, {"text_idx": "#000006", "text": "\"Dwi'n gwybod fod y polau piniwn yn dangos nad yw pobl yn hoffi'r holl weiddi yn Nhy\u0302'r Cyffredin, ond dwi'n amau falle bod y rhan fwyaf o bobl yn ei ffeindio fe'n ddifyr.\""}, {"text_idx": "#000007", "text": "Ac eithrio sesiwn gwestiynau'r Prif Weinidog ac \"ambell ddadl\" dywedodd fod y siambr \"yn edrych mwy fel swyddfa agored na chanolbwynt democratiaeth y genedl\"."}, {"text_idx": "#000008", "text": "Yn yr erthygl mae Mr Lewis yn cydnabod fod \"misoedd cyntaf y Cynulliad yma wedi bod yn fwy cyffrous na'r gorffennol\"."}, {"text_idx": "#000009", "text": "\"Mae refferendwm yr Undeb Ewropeaidd wedi cynnig digon o gyfle am ddrama ar ddwy ochr y drafodaeth,\" dywedodd."}, {"text_idx": "#000011", "text": "\"Dwi'n credu fod cyfrifoldeb ar y pleidiau gwleidyddol i fod yn fwy creadigol gyda'r testunau y maen nhw'n dewis eu trafod yn y Senedd."}, {"text_idx": "#000012", "text": "\"Gallai hyn fywiogi'r sesiynau ac annog dadlau angerddol ar bynciau mwy amserol.\""}, {"text_idx": "#000016", "text": "Mewn ymateb i'w sylwadau dywedodd Elin Jones, Llywydd y Cynulliad, ei bod hi'n \"falch bob amser o glywed syniadau newydd.\""}, {"text_idx": "#000017", "text": "\"Dwi'n cytuno fod yna waith i'w wneud i sicrhau fod gwaith y Cynulliad yn fwy perthnasol ac amserol."}, {"text_idx": "#000018", "text": "\"Fe fydda i'n cyd-weithio'n agos gyda fy nghydweithwyr ar Bwyllgor Busnes y Cynulliad i wireddu fy ngweledigaeth o weld mwy o fwrlwm yn y sesiwn lawn."}, {"text_idx": "#000019", "text": "\"Fe allwn roi amser i fusnes newydd fel datganiadau gan gadeiryddion pwyllgorau, trafodaethau ar ddeddfwriaeth sy'n cael ei gynnig gan aelodau unigol, a chyfraniad gan y cyhoedd wrth benderfynu ar fusnes y sesiwn lawn.\""}, {"text_idx": "#000020", "text": "Pan ddechreuodd Steffan Lewis ar ei ro\u0302l fel Aelod Cynulliad fe ofynnodd i'r Llywydd a fyddai modd tynnu ei gyfrifiadur o'r siambr fel ei fod yn gallu canolbwyntio'n llwyr ar y trafodion."}, {"text_idx": "#000021", "text": "Yn o\u0302l Mr Lewis: \"Ges i'r ateb nad oedd hynna'n dderbyniol gan y gallai effeithio ar esthetig y siambr ei hunan.\""}, {"text_idx": "#000023", "text": "Prif StraeonYsgolion o Gymru yn wynebu trafferthion yn DoverPublished18 munud yn o\u0302l'Rhesymol' i newid arwyddair 'byd gwyn' eisteddfodPublished5 awr yn o\u0302lCyfraith beiciau dw\u0302r 'ddim yn mynd yn ddigon pell'Published4 awr yn o\u0302l"}, {"text_idx": "#000034", "text": "Gareth Ward: Yr angerdd a'r aberth tu o\u0302l fy nghoginio"}]